als_Latn dik_Latn sag_Latn
Navas – 8,5 (Lojtari i ndeshjes)
Ndoshta më meritori që Real Madridi fitoi këtë ndeshje. Skuadra vuajti pafundësisht ndaj një Sevilla të mirë-organizuar në sulm, por Keylor Navas ishte në krye të detyrës me shumë raste të shpëtuara. Lojtari i ndeshjes.
Varane – 6,5
Jo me ndonjë gabim të veçantë sonte, por me pozicionimin që vazhdon të jetë një nga pikat e tij të dobëta. Sidoqoftë, falë ritmit dhe shpejtësisë që posedon, arrinë t’i mbuloje gabimet.
Ramos – 7
Arriti të bëje gjëra të mira në disa momente të caktuara në fillimin e ndeshjes dhe vazhdoi të bëje një performancë të qëndrueshme përgjatë gjithë takimit.
Nacho – 8
Me shumë zgjuarsi arriti të shënoje golin e parë të takimit që fare lehtë mund të ishte kthyer prapa në rast se arbitri do të kishte vendosur kështu. I kujdesshëm prapa dhe i saktë në daljet përpara, teksa me një vrapim në zonë asistoi edhe golin e Toni Kroos.
Danilo – 7,5
Ndeshje fantastike për Brazilianin që po luan çdo herë e më mirë me fanellën e bardhë. Sonte ndoshta ishte paraqitja e tij më e mirë që kur ka ardhur në Real Madrid me anësorin që bëri gjithçka mirë në krahun e djathtë, si në daljet, ashtu edhe në mbylljet prapa.
Kroos – 7,5
Ndeshje e qetë nga Gjermani në minutat e para të takimit që u reflektua qartë edhe në hapsirat e shumta të lëna për kundërshtarët, por një pjesë e dytë fantastike nga e cila doli me një asist për Cristianon dhe një gol të shënuar pas asistimit nga Nacho.
Kovacic – 7
I shpejtë me topin në këmbë dhe i saktë në driblime. Vrapoi pambarimisht në mesfushë për të mbuluar hapsirat dhe rikuperoi disa herë topin nga kundërshtarët, përpara se të zëvendësohej nga Luka Modric 20 minuta përpara fundit.
Asensio – 7,5
I fortë me topin në këmbë, lëvizi mirë në fushë, u kthye prapa për të marrë topin, lëvizi shpesh mes linjave dhe krijoi disa raste të rrezikshme për bashkëlojtarët. Bëri gjithçka mirë në këtë ndeshje.
James – 6,5
Luajti ndoshta ndeshjen e fundit për Real Madridin në Santiago Bernabeu. Kolumbiani ishte i saktë me pasimet e bëra por nuk arriti të lërë gjurmën e tij si zakonisht. U zëvendësua për t’u përshëndetur nga publiku 30 minuta përpara fundit të takimit.
Morata – 6 (Lojtari më i dobët i ndeshjes)
Nuk arriti të lërë gjurmën e tij ashtu siç ka bërë zakonisht në këtë sezon. Kishte fare pak qetësi në këmbë dhe pavarësisht se lëvizi mirë mes linjave, nuk arriti të bëje diçka konkrete. U zëvendësua në pjesën e dytë të takimit për t’u përshëndetur nga publiku pas një të ardhme të paqartë që e pret gjatë verës.
Cristiano – 8,5
U gjet në vendin dhe momentin e duhur për të shënuar golin e dytë të takimit dhe akoma më mirë për të shënuar dhe golin e sigurisë. Portugezi tashmë numëron mbi 400 gola zyrtarë me fanellën e Real Madridit në 390 ndeshje të luajtura. Një legjendë e vërtetë.
ZËVENDËSUESIT:
Vazquez – 6,5
U fut në 30 minutat e fundit për t’i dhënë ritëm skuadrës dhe për të ndihmuar Danilon në krahun e djathtë. Bëri mirë në shumicën e rasteve.
Casemiro – 6,5
Ndihmoi jashtëzakonisht shumë ekipin në aspektin defenziv.
Modric – 7
Kur Luka Modric u fut në fushë, festa për Sevillan mbaroi. Mesfusha ndërroi pronësinë dhe Real Madridi shënoi edhe dy gola të tjerë.
als_Latn als_Latn hau_Latn als_Latn srd_Latn als_Latn nya_Latn als_Latn yor_Latn als_Latn hau_Latn als_Latn slk_Latn als_Latn swh_Latn als_Latn zho_Hans als_Latn als_Latn als_Latn ayr_Latn als_Latn als_Latn grn_Latn als_Latn hau_Latn als_Latn swh_Latn als_Latn